
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2014 M. LIEPOS 22 D. NUTARIMO NR. 722 „DĖL VALSTYBĖS INSTITUCIJŲ IR ĮSTAIGŲ, SAVIVALDYBIŲ IR KITŲ JURIDINIŲ ASMENŲ, ATSAKINGŲ UŽ LIETUVOS KAIMO PLĖTROS 2014–2020 METŲ PROGRAMOS ĮGYVENDINIMĄ, PASKYRIMO“ PAKEITIMO

2015 m. rugsėjo 30 d. Nr. 1042
Vilnius


Lietuvos Respublikos Vyriausybė nutaria:
Pakeisti Lietuvos Respublikos Vyriausybės 2014 m. liepos 22 d. nutarimą Nr. 722 „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos kaimo plėtros 2014–2020 metų programos įgyvendinimą, paskyrimo“:
.	Pakeisti 3.8 papunktį ir jį išdėstyti taip: 
„. Generalinė miškų urėdija prie Aplinkos ministerijos:
. už miško želdinimo ir žėlimo projektų įveisiant miškus privačioje žemėje įvertinimo ir tvirtinimo organizavimą valstybės įmonėse miškų urėdijose (toliau – miškų urėdijos) subjektams, siekiantiems paramos pagal EŽŪFKP priemones;
. už miško želdinimo ir žėlimo projektų atkuriant pažeistus miškus privačioje žemėje įvertinimo ir tvirtinimo organizavimą miškų urėdijose subjektams, siekiantiems paramos pagal EŽŪFKP priemones;
. už miško želdinimo ir žėlimo projektų pertvarkant medynus ir krūmynus privačioje žemėje įvertinimo ir tvirtinimo organizavimą miškų urėdijose subjektams, siekiantiems paramos pagal EŽŪFKP priemones;
. už duomenų apie miškų urėdijos veiklos teritorijoje esančių kitų, ne miškų urėdijų, valdytojų miškų priskyrimą gaisrų rizikos laipsniams teikimo ir pažymų išdavimo subjektams, siekiantiems paramos pagal EŽŪFKP priemones, organizavimą miškų urėdijose.“
.	Pakeisti 3.10.1 papunktį ir jį išdėstyti taip:
„. už miško želdinimo darbų kokybės įvertinimą, miško želdinių, žėlinių apskaitą ir miško želdinių, žėlinių kokybės ir jaunuolynų ugdymo darbų kokybės įvertinimą pagal EŽŪFKP priemonės „Investicijos į miško plotų plėtrą ir miškų gyvybingumo gerinimą“ veiklos sritį „Miško veisimas“;“.
.	Papildyti 3.10.5 papunkčiu:
„. už duomenų apie stichinių nelaimių pažeistus miškus teikimą Nacionalinei mokėjimo agentūrai;“.
.	Papildyti 3.10.6 papunkčiu:
„. už miško atkūrimo darbų kokybės įvertinimą ir pažymų apie atkurto miško atitiktį miško želdinimo ir žėlimo projektui išdavimą subjektams, siekiantiems paramos pagal EŽŪFKP priemonės „Investicijos į miško plotų plėtrą ir miškų gyvybingumo gerinimą“ veiklos sritį „Miškams padarytos žalos prevencija ir atlyginimas;“.
.	Pakeisti 4.1.1 papunktį ir jį išdėstyti taip:
„4.1.1. iki einamųjų metų kovo 1 d. teikti Lietuvos Respublikos saugomų teritorijų valstybės kadastro skaitmeninius duomenis Nacionalinei mokėjimo agentūrai ir Žemės ūkio informacijos ir kaimo verslo centrui pagal duomenų teikimo sutartis ir periodiškai šiuos duomenis atnaujinti;“.
.	Pakeisti 4.1.2 papunktį ir jį išdėstyti taip:
„. iki einamųjų metų kovo 1 d. teikti skaitmenines ribas ir sąrašus Lietuvos saugomų teritorijų ir „Natura 2000“ teritorijų (ar jų dalių), kuriose yra nustatytų žemės ir miškų ūkio veiklos apribojimų ir kuriose žemės valdas turintys fiziniai ir juridiniai asmenys gali pateikti paraiškas pagal EŽŪFKP priemonę „Su Natura 2000 ir Vandens pagrindų direktyva susijusios išmokos“, Nacionalinei mokėjimo agentūrai ir Žemės ūkio informacijos ir kaimo verslo centrui pagal duomenų teikimo sutartis, periodiškai šiuos duomenis atnaujinti ir skelbti tokių teritorijų sąrašą Valstybinės saugomų teritorijų tarnybos interneto svetainėje;“.
.	Pakeisti 4.11 papunktį ir jį išdėstyti taip:
„. Aplinkos ministerijai ar jos įgaliotoms institucijoms ir įstaigoms – iki einamųjų metų kovo 1 d. teikti skaitmenines ribas ir sąrašus Europos Bendrijos svarbos natūralių buveinių ir saugomų augalų ir gyvūnų rūšių buveinių plotų, kuriuose žemės valdas turintys fiziniai ir juridiniai asmenys gali pateikti paraiškas pagal EŽŪFKP priemonę „Agrarinė aplinkosauga ir klimatas“ Žemės ūkio informacijos ir kaimo verslo centrui pagal duomenų teikimo sutartis, periodiškai šiuos duomenis atnaujinti ir skelbti tokių teritorijų sąrašą Aplinkos ministerijos Saugomų rūšių informacinėje sistemoje ir Lietuvos erdvinės informacijos portale;“.

